CELEX: 62018TB0330
Language: el
Date: 2019-05-08 00:00:00
Title: Υπόθεση T-330/18: Διάταξη του Γενικού Δικαστηρίου της 8ης Μαΐου 2019 — Carvalho κ.λπ. κατά Κοινοβουλίου και Συμβουλίου (Προσφυγή ακυρώσεως και αγωγή αποζημιώσεως — Περιβάλλον — Εκπομπές αερίου του θερμοκηπίου — Δέσμη μέτρων για το κλίμα και την ενέργεια για το 2030 — Οδηγία (ΕΕ) 2018/410 — Κανονισμός (ΕΕ) 2018/842 — Κανονισμός (ΕΕ) 2018/841 — Πράξη που δεν αφορά ατομικά τον προσφεύγοντα-ενάγοντα — Απαράδεκτο)

8.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 230/49
            
         
      Διάταξη του Γενικού Δικαστηρίου της 8ης Μαΐου 2019 — Carvalho κ.λπ. κατά Κοινοβουλίου και Συμβουλίου
      (Υπόθεση T-330/18) (1)
      
      (Προσφυγή ακυρώσεως και αγωγή αποζημιώσεως - Περιβάλλον - Εκπομπές αερίου του θερμοκηπίου - Δέσμη μέτρων για το κλίμα και την ενέργεια για το 2030 - Οδηγία (ΕΕ) 2018/410 - Κανονισμός (ΕΕ) 2018/842 - Κανονισμός (ΕΕ) 2018/841 - Πράξη που δεν αφορά ατομικά τον προσφεύγοντα-ενάγοντα - Απαράδεκτο)
      (2019/C 230/61)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: Armando Carvalho (Santa Comba Dão, Πορτογαλία), και λοιποί προσφεύγοντες-ενάγοντες των οποίων τα ονόματα περιλαμβάνονται σε παράρτημα της διατάξεως (εκπρόσωποι: G. Winter, καθηγητής, R. Verheyen, δικηγόρος, και H. Leith, barrister)
      
         Καθών-εναγόμενα: Ευρωπαϊκό Κοινοβούλιο (εκπρόσωποι: L. Darie και A. Tamás), Συμβούλιο της Ευρωπαϊκής Ένωσης (εκπρόσωποι: M. Moore και M. Simm)
      
         Αντικείμενο
      
      Αφενός, αίτημα βάσει του άρθρου 263 ΣΛΕΕ με αντικείμενο τη μερική ακύρωση της οδηγίας (ΕΕ) 2018/410 του Ευρωπαϊκού Κοινοβουλίου και του Συμβουλίου, της 14ης Μαρτίου 2018, για την τροποποίηση της οδηγίας 2003/87/ΕΚ με σκοπό την ενίσχυση οικονομικά αποδοτικών μειώσεων των εκπομπών και την προώθηση επενδύσεων χαμηλών ανθρακούχων εκπομπών και της απόφασης (ΕΕ) 2015/1814 (ΕΕ 2018, L 76, σ. 3), ιδίως του άρθρου 1 της οδηγίας αυτής, του κανονισμού (ΕΕ) 2018/842 του Ευρωπαϊκού Κοινοβουλίου και του Συμβουλίου, της 30ής Μαΐου 2018, σχετικά με τις δεσμευτικές ετήσιες μειώσεις των εκπομπών αερίων θερμοκηπίου από τα κράτη μέλη από το 2021 έως το 2030, στο πλαίσιο της συμβολής στη δράση για το κλίμα για την τήρηση των δεσμεύσεων που απορρέουν από τη συμφωνία του Παρισιού και για την τροποποίηση του κανονισμού (ΕΕ) αριθ. 525/2013 (ΕΕ 2018, L 156, σ. 26), ιδίως του άρθρου 4, παράγραφος 2, και του παραρτήματος I του κανονισμού 2018/842, και του κανονισμού (ΕΕ) 2018/841 του Ευρωπαϊκού Κοινοβουλίου και του Συμβουλίου, της 30ής Μαΐου 2018, σχετικά με τη συμπερίληψη των εκπομπών αερίων θερμοκηπίου και των απορροφήσεων από δραστηριότητες χρήσης γης, αλλαγής χρήσης γης και δασοπονίας στο πλαίσιο για το κλίμα και την ενέργεια έως το 2030, καθώς και για την τροποποίηση του κανονισμού (EE) αριθ. 525/2013 και της απόφασης (EE) 529/2013/ΕΕ (ΕΕ 2018, L 156, σ. 1), ιδίως του άρθρου 4 του κανονισμού 2018/841, και, αφετέρου, αίτημα δυνάμει των άρθρων 268 και 340 ΣΛΕΕ με αντικείμενο την αποκατάσταση, μέσω παραλείψεως, της ζημίας που οι προσφεύγοντες-ενάγοντες ισχυρίζονται ότι υπέστησαν.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  
                     Απορρίπτει την προσφυγή-αγωγή ως απαράδεκτη.
                  
               
            
                  2)
               
               
                  
                     Παρέλκει η εξέταση των αιτήσεων παρεμβάσεως που υπέβαλαν η Climate Action Network Europe, η WeMove Europe SCE mbH, η Arbeitsgemeinschaft Bäuerliche Landwirtschaft και η Ευρωπαϊκή Επιτροπή.
                  
               
            
                  3)
               
               
                  
                     Ο Armando Carvalho και οι λοιποί προσφεύγοντες-ενάγοντες των οποίων τα ονόματα περιλαμβάνονται σε παράρτημα φέρουν τα δικαστικά έξοδά τους, καθώς και τα έξοδα του Ευρωπαϊκού Κοινοβουλίου και του Συμβουλίου της Ευρωπαϊκής Ένωσης.
                  
               
            
                  4)
               
               
                  
                     Οι Climate Action Network Europe, WeMove Europe, Arbeitsgemeinschaft Bäuerliche Landwirtschaft και η Επιτροπή φέρουν έκαστη τα δικαστικά έξοδα που αφορούν τις αιτήσεις παρεμβάσεως.
                  
               
            
         (1)  EE C 285 της 13.8.2018.